Piezīmes (1) Čehijas Republika: “algots darbs” nenozīmē darbības, ko veic: a) izpildītāji mākslinieki, skolotāji, universitātēs nodarbināti akadēmiskie darbinieki, zinātnieki, pētnieki un inženieri, kuri piedalās zinātniskās sanāksmēs, skolēni un studenti līdz 26 gadu vecumam, sportisti un personas, kuras piegādā preces un sniedz pakalpojumus, un/vai veic šo preču piegādi, montāžu un uzstādīšanu, pamatojoties uz komerclīgumu, un vajadzības gadījumā veic garantijas apkopi un remontu; šādu darbību ilgums Čehijas Republikā nepārsniedz septiņas kalendārās dienas pēc kārtas vai kopā 30 dienas viena kalendārā gada laikā; b) glābšanas komandas locekļi, kuri sniedz palīdzību saskaņā ar starpvalstu nolīgumu par savstarpējo palīdzību ārkārtas situācijās un katastrofās, kā arī sniedz humāno palīdzību; c) starptautisko pārvadājumu nozares darbinieki, kurus ārvalstu darba devējs nosūtījis uz Čehijas Republiku veikt darba pienākumus; d) akreditēti mediju pārstāvji; e) nosūtītājas valsts bruņoto spēku militārie un civilie darbinieki; f) garīdzniecības un Čehijas Republikā reģistrētu reliģisko biedrību locekļi; g) ārvalstnieki, ja tos uz Čehijas Republiku nosūtījis to ārvalstu darba devējs, pamatojoties uz līgumu, kas noslēgts ar Čehijas Republikas juridisko vai fizisko personu tikai nolūkā uzlabot prasmes un kvalifikāciju, kas nepieciešama to darba pienākumu veikšanai ārpus Čehijas Republikas; vai h) personas, kas ierodas Čehijas Republikā tikai darba tikšanās nolūkā. (2) Dānija: tomēr saskaņā ar valsts tiesisko regulējumu atsevišķas īpašas darbības neuzskata par algotu darbu. Šīs personas ir atbrīvotas no vīzas prasības saskaņā ar konkrētiem nosacījumiem. (3) Austrija: lai izsniegtu vīzu, kas ļauj veikt algotu darbu, piemēro šādus īpašus noteikumus: pieteikums vīzas saņemšanai jāiesniedz sezonālā darba veicējiem un ražas novākšanā nodarbinātajām personām. Atkarībā no darbības ilguma tiks izsniegta C vai D vīza. Uz uzlīmes būs norāde “Saisonier” (sezonas). Citu pagaidu neatkarīgu darba attiecību vai algota darba gadījumā trešo valstu valstspiederīgie var sākt darbu tikai pēc vīzas saņemšanas. Atkarībā no darbības ilguma tiks izsniegta C vai D vīza. Uz uzlīmes būs norāde “ERWERB”. Ja trešās valsts valstspiederīgo uzņem stažēšanās nolūkos saskaņā ar Direktīvu (ES) 2016/801, izsniedz D vīzu. Uz uzlīmes būs norāde “Praktikanten”. (4) Somija: lai strādātu Somijā, nodarbinātai personai ir vajadzīga uzturēšanās atļauja. (5) Islande: atkarīgs no profesijas saskaņā ar Ārvalstu likuma 23. pantu. (6) Spānija: ja Andoras pilsoņi savas uzturēšanās laikā veic saimniecisku darbību, viņi ir atbrīvoti no vīzas prasības, izņemot gadījumus, kad viņi veic darbību pašnodarbinātas personas statusā. (7) Šveice. Pienākums saņemt vīzu algota darba veikšanai: — primārajā vai sekundārajā būvniecības nozarē un inženiertehnisko darbu nozarē, ēdināšanas un viesnīcu pakalpojumu nozarē, rūpnieciskās un privātā sektora tīrīšanas pakalpojumu nozarē, uzraudzības un apsardzes pakalpojumu nozarē, erotisko pakalpojumu nozarē; — jebkurā citā nozarē, ja nodarbinātības periods pārsniedz astoņas dienas vienā kalendārajā gadā. (12) Šī situācija varētu mainīties 2020. gada pēdējos mēnešos, kad būs lielāka skaidrība par jauno Apvienotās Karalistes imigrācijas politiku. (13) Saskaņā ar Valdības regulu Nr. 215/2017 no vīzas prasības atbrīvo turpmāk uzskaitītās kategorijas, ja to pārstāvji ceļo algota darba veikšanas nolūkā: a) izpildītāji; pedagoģiskie, (universitāšu) akadēmiskie, zinātniskie darbinieki; pētniecības vai izstrādes darbinieki, kuri piedalās zinātniskās sanāksmēs; skolēni vai studenti, kas jaunāki par 26 gadiem; sportisti; personas, kuras piegādā preces vai sniedz pakalpojumus Čehijas Republikā, vai veic montāžas darbus saskaņā ar komerclīgumu; personas, kuras veic garantijas apkopi vai remontu; šādu darbību ilgums Čehijas Republikā nedrīkst pārsniegt septiņas kalendārās dienas pēc kārtas vai kopā 30 dienas viena kalendārā gada laikā; b) glābšanas komandas locekļi, kuri sniedz palīdzību saskaņā ar starpvalstu nolīgumu par savstarpējo palīdzību, novēršot negadījumu un dabas katastrofu sekas, kā arī humānās palīdzības sniegšanas gadījumā; c) starptautisko pārvadājumu nozares darbinieki, kurus ārvalstu darba devējs nosūtījis uz Čehijas Republiku veikt darba pienākumus; d) mediju nozarē akreditētas personas; e) bruņoto spēku militārais vai civilais personāls; f) Čehijas Republikā reģistrētas reliģiskās biedrības vai baznīcas garīdzniecības locekļi; g) praktikanti/stažieri, kurus uz Čehijas Republiku nosūtījis ārvalstu uzņēmums, pamatojoties uz līgumu ar Čehijas Republikas partneri; h) personas, kuras ceļo tikai darba sarunu veikšanai Čehijas Republikā. (14) Saskaņā ar valsts tiesisko regulējumu atsevišķas īpašas darbības neuzskata par algotu darbu. Šīs personas ir atbrīvotas no vīzas prasības saskaņā ar konkrētiem nosacījumiem. Turpmāk uzskaitītās darba ņēmēju grupas netiek uzskatītas par tādām, kas veic algotu darbu, un tāpēc ir atbrīvotas no vīzas prasības saskaņā ar konkrētiem nosacījumiem: jūrnieki, kuriem ir Vācijas jūrnieka grāmatiņa (“Seefahrtbuch”) un valsts pase, ko izdevusi II pielikumā uzskaitīta iestāde, tikai ar nosacījumu, ka viņi ir tāda kuģa apkalpes locekļi, kuram ir atļauts peldēt ar Vācijas karogu vai uzturēties Vācijas teritorijā; jūras un piekrastes kuģniecības loči, kad viņi pilda darba uzdevumus, kuģojot Reinā un Donavā, ieskaitot Mainas-Donavas kanālu, un ierodas, lai transportētu cilvēkus vai preces; trešo valstu valstspiederīgie, kuri strādā uz ārvalstīs reģistrēta kuģa un kurus nodarbina uzņēmums ar galveno mītni ārvalstīs, un kuriem ir atzīta pase vai pase, kurā apliecināts, ka tie kuģo Reinā, vai atzīta īpašā pase, piemēram, “Donauschifferausweis” vai jūrnieka grāmatiņa (“Seefahrtbuch”), un ja tie ir minēti apkalpes sarakstā. Uzturēšanās ir tiešā veidā saistīta ar kuģošanas profesijas mērķiem. Arī pašnodarbinātību uzskata par algotu darbu. (15) Apvienotās Karalistes intelektuālā un radošā darba veicēji, galvenokārt autori, rakstnieki, režisori, gleznotāji, skulptori, aktieri, mūziķi, dziedātāji, horeogrāfi un scenogrāfi, ir atbrīvoti no vīzas prasības attiecībā uz plānotās uzturēšanās periodiem, kas nepārsniedz 90 dienas 180 dienu periodā. Šo noteikumu piemēro saskaņā ar savstarpību un ES un Apvienotās Karalistes vispārējām attiecībām. (16) Tostarp starptautisko pārvadājumu nozares darbinieki, piemēram, kravas automašīnu vadītāji. Spānija patur tiesības laikus pieņemt lēmumu, kas atkarīgs no dažādiem aspektiem, tostarp Apvienotās Karalistes (migrācijas) pasākumiem saistībā ar ES pilsoņiem, savstarpību un ES un Apvienotās Karalistes vispārējām sarunām. (17) Uz starptautisko pārvadājumu nozares darbiniekiem attiecas mūsu algota darba definīcija, un Apvienotās Karalistes valstspiederīgajiem, piemēram, kravas automašīnu vadītājiem, ieceļošanai Horvātijā nav vajadzīga vīza. (18) Saskaņā ar savstarpību un ES un Apvienotās Karalistes vispārējām attiecībām. (19) Uz vīzas mēs norādām, ka paturam tiesības pārskatīt mūsu nostāju šajā jautājumā, ņemot vērā izmaiņas attiecīgajā Apvienotās Karalistes tiesiskā regulējumā un notiekošās sarunas par turpmākajām ES un Apvienotās Karalistes attiecībām. (20) Nīderlandē nav spēkā prasība, ka Apvienotās Karalistes valstspiederīgajiem, kuri veic algotu darbu, ir nepieciešama īstermiņa vīza. (21) Tas attiecas uz visa veida algotu darbu un principā arī iepriekšminētajiem kravas automašīnu vadītājiem. Pieteikums vīzas saņemšanai jāiesniedz sezonālā darba veicējiem un ražas novākšanā nodarbinātajām personām. Atkarībā no darbības ilguma tiks izsniegta C vai D vīza. Uz uzlīmes būs norāde “Saisonier” (sezonas). Citu pagaidu neatkarīgu darba attiecību vai algota darba gadījumā trešo valstu valstspiederīgie var sākt darbu tikai pēc vīzas saņemšanas. Atkarībā no darbības ilguma tiks izsniegta C vai D vīza. Uz uzlīmes būs norāde “ERWERB”. Ja trešās valsts valstspiederīgo uzņem stažēšanās nolūkos saskaņā ar Direktīvu (ES) 2016/801, izsniedz D vīzu. Uz uzlīmes būs norāde “Praktikanten”. Būs norāde “ERWERB”. Ja trešās valsts valstspiederīgo uzņem stažēšanās nolūkos saskaņā ar Direktīvu (ES) 2016/801, izsniedz D vīzu. Uz uzlīmes būs norāde “Praktikanten”. (22) Saistībā ar starptautisko pārvadājumu nozares darbinieku konkrēto gadījumu jānorāda, ka uz šo kategoriju neattiecas mūsu tiesiskā regulējuma nosacījumi par algotu darbu īstermiņa uzturēšanās gadījumā (nepārsniedzot 90 dienas jebkurā 180 dienu periodā), tādējādi nav piemērojama vīzas prasība, ko piemēro citām personām, kas Rumānijā veic algotu darbu. Īstermiņa uzturēšanās gadījumā saistībā ar darījumdarbību nebūs nepieciešama vīza. (23) Uz starptautisko pārvadājumu nozares darbiniekiem attiecas algota darba definīcija, un saskaņā ar SK valsts tiesisko regulējumu īstermiņa uzturēšanās gadījumā viņi ir atbrīvoti no vīzas prasības saistībā ar algotu darbu. (24) Trešo valstu valstspiederīgie noteiktās situācijās drīkst veikt algotu darbu īstermiņā atbilstīgi Ārvalstnieku akta (301/2004) 79. iedaļai. Ir vajadzīga uzturēšanās atļauja (ir paredzēti izņēmumi). Ja darba devējam vai darbuzņēmējam Somijā nav biroja, ārvalstniekam ir tiesības veikt algotu darbu bez uzturēšanās atļaujas šādos gadījumos: 1) kā produktu demonstrētājam vai filmēšanas grupas dalībniekam ne ilgāk kā trīs mēnešus; 2) kā tāda mehāniskā transportlīdzekļa apkalpes loceklim, kura īpašumtiesības vai valdījuma tiesības pieder ārvalstniekam un kuru vada ārvalstnieks, un kura pārrobežu pārvadājums paredz šā transportlīdzekļa nogādāšanu galamērķī vai tā paņemšanu no tā izvešanas vietas, vai gadījumā, ja satiksme Somijā ir savienota ar regulāriem pārvadājumiem starp vietām, no kurām vismaz viena atrodas ārvalstīs, un ārvalstnieka dzīvesvieta nav Somijā. (25) Ir vajadzīga uzturēšanās atļauja. Atsevišķi ārvalstnieki, kuriem Norvēģijā nav darba devēja, ir atbrīvoti no uzturēšanās atļaujas prasības attiecībā uz darba periodu, kas nepārsniedz trīs mēnešus. Atbrīvojums attiecas uz vairākām kategorijām, tostarp: ārvalstu vilcienu, lidaparātu, autobusu, kravas automobiļu personālu starptautiskajā satiksmē. (26) C kategorijas vīzas prasība attiecībā uz intelektuālā un radošā darba veicējiem, galvenokārt autoriem, rakstniekiem, režisoriem, gleznotājiem, skulptoriem, aktieriem, mūziķiem, dziedātājiem, horeogrāfiem un scenogrāfiem, attiecībā uz uzturēšanās periodiem, kas nepārsniedz 90 dienas 180 dienu periodā.